CELEX: 62012CN0411
Language: da
Date: 2012-09-07 00:00:00
Title: Sag C-411/12: Sag anlagt den 7. september 2012 — Europa-Kommissionen mod Den Italienske Republik

17.11.2012   
            
            
               DA
            
            
               Den Europæiske Unions Tidende
            
            
               C 355/10
            
         Sag anlagt den 7. september 2012 — Europa-Kommissionen mod Den Italienske Republik
   (Sag C-411/12)
   2012/C 355/16
   Processprog: italiensk
   
      Parter
   
   
      Sagsøger: Europa-Kommissionen (ved B. Stromsky, S. Thomas og D. Grespan, som befuldmægtigede)
   
      Sagsøgt: Den Italienske Republik
   
      Sagsøgerens påstande
   
   
               —
            
            
               Det fastslås, at Den Italienske Republik har tilsidesat sine forpligtelser i henhold til dels artikel 3, 4 og 5 i Kommissionens beslutning 2011/746/EU af 23. februar 2011 om Italiens statsstøtte nr. C 38/B/04 (ex NN 58/2004) og nr. C 13/06 (ex N 587/2005) til virksomhederne Portovesme Srl, ILA SpA, Eurallumina SpA og Syndial SpA (meddelt den 24.2.2012 under nummer K(2011) 956 og offentliggjort i EUT L 309 den 24.11.2011, s. 1-22), dels TEUF-traktaten, idet den ikke før udløbet af den fastsatte frist har vedtaget alle de nødvendige bestemmelser for at ophæve den støtteordning, der ved beslutningen blev fundet ulovlig og uforenelig med fællesmarkedet.
            
         
               —
            
            
               Den Italienske Republik tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Den frist, der er fastsat i beslutningen om tilbagesøgning af statsstøtte, som er erklæret ulovlig, udløb den 24. juni 2011. Desuden havde sagsøgte pligt til inden den 24. april 2011 at meddele Kommissionen størrelsen af det samlede støttebeløb, som skulle tilbagesøges, og de foranstaltninger, der var vedtaget og planlagt for at efterkomme beslutningen
   På tidspunktet for anlæggelsen af denne sag har sagsøgte endnu ikke vedtaget de nødvendige foranstaltninger for at tilbagesøge den støtte, som er blevet udbetalt til de støttemodtagende virksomheder, eller fremsendt Kommissionen alle de oplysninger, som der er blevet anmodet om.